Diari Oficial de la Generalitat Valenciana


Sumari del DOGV 7104, del 05-09-2013 (2013/8603)

Notificació de la sentència dictada en el procediment de divorci contenciós número 129/2012.
--------------------------------------------------------------------------------------------

### Dades del document

Número de DOGV
:   7104

Data del DOGV
:   05-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8603


Organisme emissor
:   Jutjat de Violencia Sobre la Dona Número 1 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 129/2012. [2013/8603]  
En el present procediment de divorci contenciós número 129/2012, seguit a instàncies de Tatiana Maltseva, contra Victor Maltsev, s'ha dictat la sentència que literalment diu el següent:  
«Dispositiva  
Estime la demanda de divorci interposada per la procuradora dels tribunals, senyora Ortuño Rodríguez, en nom i representació de Tatiana Maltseva, contra Victor Maltsev, i declare dissolt per divorci el matrimoni contret pels litigants el dia 30 de gener de 1976 en el Registre Civil de Zavodskoy, de Saratov, en l'antiga URSS, amb els efectes legals inherents a la dita declaració i en especial el següent:  
  
1. S'atribuïx a Tatiana l'ús i gaudi del domicili familiar siti al carrer Luis Buñuel, 48-3r G, d'Almoradí.  
2. S'establix a càrrec del demandat i a favor de l'actora una pensió compensatòria amb una quantitat mensual del 50 per cent dels ingressos del senyor Maltsev, que ingressarà en el compte que designe l'esposa dins dels cinc primers dies de cada mes, i s'actualitzarà anualment la dita suma d'acord amb la variació anual de l'IPC o l'índex que legalment el substituïsca.   
Tot això sense condemna a les costes processals.   
Expediu una testimoniança d'esta sentència perquè s'unisca a les actuacions i porteu l'original al llibre de sentències d'este Jutjat.  
I una vegada que esta resolució siga ferma, trameteu-ne una testimoniança al registre civil on figure inscrit el matrimoni, perquè l'anoten al marge.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en este Jutjat, dins del termini de cinc dies hàbils comptats des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen. 457.2 LECn).  
De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que se li tornarà només en el cas que el recurs siga estimat.  
  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (4066-0000-05-) indicant, en el camp «Concepte», el codi «00 civil-reposició» i la data de la resolució objecte de recurs amb el format dd/mm/aaaa.  
En el cas de fer l'ingrés per mitjà de transferència bancària, després d'omplir el codi de compte corrent (CCC, 20dígits), s'indicarà en el camp «Concepte» el número de compte, el codi i la data en la forma exposada en el paràgraf anterior.  
En cap cas no s'admetrà una consignació per un import diferent de l'indicat. En el cas que calga fer altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el depòsit els qui tinguen reconegut el dret de litigar gratuïtament el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la sentència que pronuncie, mane i firme.  
La sentència anterior va ser donada, llegida i publicada per la jutgessa que la va dictar, mentres celebrava audiència pública en el mateix dia de la data; jo, la secretària judicial, en done fe.  
  
Orihuela, 24 de juny de 2013.»  
  
Atés que es desconeix el domicili o la residència actuals i el parador desconegut del demandat Victor Maltsev, en la Sentència de data 27 de juny de 2013, la magistrada jutgessa, de conformitat amb el que establix l'article 497 de la Llei 1/2000, d'Enjudiciament Civil, ha ordenat publicar este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació al demandat i s'expedix esta resolució a fi que li valga de notificació de forma deguda.  
  
Orihuela, 2 de setembre de 2013.- La secretària judicial: Rosario Collado Bueno.